Оццу хенахь царна г1оьнна ткъа сов эскаран хьаькамаш арабевлира Чахкари – ч1ог1онера. Тхо т1елетира царна. Валлах1и вацара царах висина стаг велларг бен! Чевнаш хилларш, берзина бевлларш бара, йийсарш. Царна юкъахь воьлхуш цхьаъ вара. Кхин а маьхьарий оьхурш а бара, шаьш дийна дитар доьхуш: Давлат-Гирин к1ант-эпсар волу, Хьами к1ант вара. Оьзда воцу Тихиш а- сан вешин к1ант! Уьш эххар т1ехь духар доцуш, чевнаш хилла 1охкуш бара. Тхуна уьш белла моьттура. Царна юкъахь вара Маза-ахь д1аваьккхина волчу наибан Дабин вешин к1ант: уьш берриг чевнаш хилла бу, оха схьа а балийна, вайн набахти чубоьхкина уьш.